დასტინ პორიე

დასტინ გლენ პორიე (19 იანვარი, 1989) — ამერიკელი შერეული საბრძოლო ხელოვნების მებრძოლი. ის ასპარეზობდა  (UFC) მსუბუქ წონით კატეგორიაში, სადაც იყო UFC მსუბუქი წონის ყოფილი დროებითი ჩემპიონი. იგი ითვლება ყველა დროის ერთ-ერთ უდიდეს მსუბუქი წონის მებრძოლად.
პორიემ ასევე სამჯერ იბრძოლა UFC მსუბუქ წონის ჩემპიონატისთვის და ორჯერ BMF ტიტულისთვის. მას ეკუთვნის რეკორდი UFC-ის მსუბუქ წონით კატეგორიაში ნოკაუტით/ტექნიკური ნოკაუტით მოპოვებული ყველაზე მეტი გამარჯვებისა, Drew Dober-თან ერთად.

დასტინ პორიეს ბოლო ბრძოლა მაქს ჰოლოვეის წინააღმდეგ შედგა 2025 წლის 19 ივლისს, UFC 318-ზე მის მშობლიურ შტატში ლუიზიანაში სიმბოლური UFC BMF ქამრისთვის. მან ბრძოლა წააგო გადაწყვეტილებით. ამ ბრძოლის შემდეგ დასტინ პორიემ კარიერა დაასრულა. 
ადრეული ცხოვრება და განათლება
დასტინ პორიე დაიბადა ლაფაიეტში, ლუიზიანაში. მან მეცხრე კლასში სწავლა მიატოვა მუდმივი პრობლემებისა და ქუჩის ჩხუბების გამო.
შერეული საბრძოლო ხელოვნება
ადრეული კარიერა
2009 წელს პორიე უკვე პროფესიონალი მებრძოლი იყო. მან სწრაფად დააგროვა 7–0 რეკორდი. იმ პერიოდში ის ძირითადად ასპარეზობდა რეგიონულ ორგანიზაციებში მშობლიურ ლუიზიანასა და სამხრეთ შეერთებულ შტატებში. პორიეს ადრეული კარიერის ეპიზოდები ასახულია დოკუმენტურ ფილმში Fightville.
Ultimate Fighting Championship (UFC)
2010
2010 წლის ოქტომბერში World Extreme Cagefighting შეუერთდა Ultimate Fighting Championship-ს. შედეგად  WEC-ის ყველა მებრძოლი გადაიყვანეს UFC-ში. მათ შორის კი იყო დასტინ პორიეც.

UFC/WEC გაერთიანების შემდეგ სუპერმსუბუქი წონის ჩემპიონ ჟოზე ალდოს ჰქონდა ქამრის პირველი დაცვა ჯოშ გრისპის წინააღმდეგ UFC 125-ზე. 2010 წლის 23 ნოემბერს ალდოს მოუწია ბრძოლიდან გასვლა ზურგის ტრავმის გამო. მის ნაცვლად პორიე ჩაერთო ბრძოლაში, რომელიც  2011 წლის 1 იანვარს მისივე გამარჯვებით დასრულდა. პორიემ გამარჯვება ერთსულოვანი გადაწყვეტილებით მოიპვა.
2011
150px|მინი|დასტინ პორიე, 2011წ.
2011 წლის 11 ივნისს, UFC 131-ზე, პორიეს უნდა ჰქონოდა ბრძოლა რანი იაჰიასთან. თუმცა ბრაზილიერი მებრძოლი იძულებული გახდა ტრავმის გამო ბრძოლიდან გამოსულიყო. მის ნაცვლად პორიე შეხვდა ახალბედა ჯეისონ იანგს. სამი რაუნდის შემდეგ გადაწყვეტილებით, დასტინ პორიემ გაიმარჯვა. 

2011 წლის 12 ნოემბერს დასტინ პორიემ კიდევ ერთი გამარჯვება მოიპოვა. მან ამჯერად მექსიკელი პაბლო გარსა დაამარცხა.

2012
2012 წლის 4 თებერვალს UFC 143-ზე დასტინ პორიე უნდა შებრძოლებოდა ამერიკელ ერიკ კოხს, თუმცა ეს უკანასკნელი ტრავმის გამო ბრძოლას გამოეთიშა. 
მას ჩაენაცვლა რიკარდო ლამასი. ორი კვირის შემდეგ ლამას მოუწია ტრავმის გამო ბრძოლაზე უარის თქმა, რის გამოც პორიე კვლავ მოწინააღმდეგის გარეშე დარჩა. 1 კვირის შემდეგ მაქს ჰოლოვეი დაეთანხმა პორიეს წინააღმდეგ ბრძოლას.
UFC 143-ზე დასტინ პორიემ დაამარცხა მაქს ჰოლოვეი პირველ რაუნდში, სამკუთხა ბერკეტით, რითაც მოიპოვა ღამის საბმიშენის ბონუსი.

2012 წლის 15 მაისს დასტინ პორიესა და ჩან სუნ ჯუნგს (კორეელი ზომბი - მეტსახელი) შორის ბრძოლა გაიმართა. ამ ერთ-ერთ ყველაზე დასამახსოვრებელ ბრძოლაში დასტინ პორიე საბმიშენით დამარცხდა.

2012 წლის 15 დეკემბერს პორიეს კიდევ ერთი ბრძოლა ჰქონდა. ამჯერად ოპონენტი ჯონათან ბრუკინსი იყო. ამ ბრძოლაში პორიემ გაიმარჯვა ილეთით -  D'arce Choke..
2013
პორიე სწრაფად დაუბრუნდა ფორმას. ის ემზადებოდა ახალი ბრძოლისთვის, რომელიც 2013 წლის 16 თებერვალს კაბ სვანსონის წინააღმდეგ შედგა. პორიე ბრძოლაში გადაწყვეტილებით დამარცხდა.

2013 წლის 31 აგვისტოს UFC 164-ზე დასტინ პორიე იბრძოდა ერიკ კოჩის წინააღმდეგ. მთელი ბრძოლის განმავლობაში პორიემ დარყმებით დააზიანა ოპონენტი. საბოლოოდ კი ბრძოლა გადაწყვეტილებით პორიემ მოიგო. 

პორიემ დიეგო ბრანდოს წინააღმდეგ იბრძოლა 2013 წლის 28 დეკემბერს UFC 168-ზე.მან ბრძოლა პირველ რაუნდში ნოკაუტით მოიგო.

2014
2014 წლის 16 აპრილს დასტინ პორიემ კიდევ ერთი გამარჯვება მოიპოვა. მან ნოკაუტით დაამარცხა აკირა კორასანი.  ამ გამარჯვებამ პორიეს რიგით მეორე Fight of the Night ბონუსის ჯილდო მოუტანა.

დასტინ პორიემ კონორ მაკგრეგორის წინააღმდეგ იბრძოლა 2014 წლის 27 სექტემბერს UFC 178-ზე.
მან ბრძოლა პირველ რაუნდში ტექნიკური ნოკაუტით წააგო. ეს იყო პირველი შემთხვევა, როცა პორიე მოწინააღმდეგის დარტყმებმა გააჩერა. ბრძოლის შემდეგ პორიემ ინტერვიუში გაიხსენა ოქტაგონზე გასასვლელად მოსაზადებელ დროში კონორთან შეხვედრის მომენტი. ის, თუ როგორ იმოქმედა მასზე მოწინააღმდეგის ჟესტმა, როგორ აურია გონება. თუმცაღა ინტერვიუში პორიემ ისიც აღნიშნა, რომ ამ ბრძოლიდან მან ბევრი რამ ისწავლა.

მარცხის შემდეგ პორიე ერთი წონითი კატეგორიით მაღლა გადავიდა და მსუბუქ წონაში დაიწყო ბრძოლა. მან აღნიშნა, რომ წონის კლება ხელს უშლიდა ვარჟიშში. მან ასევე განაცხადა, რომ აღარ შეიცვლიდა წონას, რადგან გრძნობდა, რომ ქამრის მოპოვებას სწორედ ამ წონაში შეძლებდა.
2015
დასტინ პორიემ წარმატებით იასპარეზა მსუბუქ წონაში. 4 აპრილს, UFC Fight Night 63-ზე, მან კარლოს დიეგო პერეირა პირველ რაუნდში ნოკაუტით დაამარცხა. ეს გამარჯვება გახდა მისი პირველი ბონუსის (Performance of the Night) წყარო, ხოლო $118,000-იანი გასამრჯელო იმ დროისთვის რეკორდული იყო მისი კარიერისთვის.
6 ივნისს, UFC Fight Night 68-ზე, პორიემ იენსი მედეიროსს TKO-თი სძლია პირველივე რაუნდში. ამ გამარჯვებამ მას მეორე  ჯილდო მოუტანა.

2016
2 იანვარს, UFC 195-ზე, პორიემ ირლანდიელი ჯოზეფ დაფი დაამარცხა ერთსულოვანი გადაწყვეტილებით, თუმცა მოტეხილი ცხვირის გამო ექვსკვირიანი პაუზის აღება მოუწია.
4 ივნისს, UFC 199-ზე, მან ბობი გრინს პირველ რაუნდში ნოკაუტით სძლია და $110,000 მიიღო, რაც კარიერისთვის ერთ-ერთი ყველაზე მაღალი ანაზღაურება იყო.
17 სექტემბერს, UFC Fight Night 94-ზე, პორიე მაიკლ ჯონსონთან პირველ რაუნდში ნოკაუტით დამარცხდა.
2017
11 თებერვალს, UFC 208-ზე, პორიემ დრამატულ ბრძოლაში უმრავლესობის გადაწყვეტილებით სძლია ჯიმ მილერს. გამარჯვებამ მას $50,000 და „ღამის ბრძოლის“ (Fight of the Night) ჯილდო მოუტანა, თუმცა მიღებული ტრავმების გამო ის დროებით დისკვალიფიცირდა.
13 მაისს, UFC 211-ზე, ედი ალვარესთან ბრძოლა ბოლომდე არ დასრულებულა, რადგან მეტოქემ წესები დაარღვია და გამოიყენა მუხლის არალეგალური დარტყმა. 
11 ნოემბერს, UFC Fight Night 120-ზე, პორიემ ენტონი პეტისი მესამე რაუნდში TKO-თი დაამარცხა და „ღამის ბრძოლის“ (Fight of the Night) ბონუსი დაიმსახურა.

2018
14 აპრილს, UFC on Fox 29-ზე, პორიემ ჯასტინ გეიჯის დაუპირისპირდა და მეოთხე რაუნდში ტექნიკური ნოკაუტით მოიგო. ბრძოლა წლის ერთ-ერთ საუკეთესოდ დასახელდა.
3 ნოემბერს, UFC 230-ზე, ნეით დიაზთან შეხვედრა იყო დაგეგმილი, თუმცა პორიეს ტრავმის გამო  ბრძოლა გაუქმდა.
2019
13 აპრილს, UFC 236-ზე, პორიემ მაქს ჰოლოვეის დროებითი მსუბუქი წონის (lightweight) ტიტულისთვის დაუპირისპირდა და ერთსულოვანი გადაწყვეტილებით მოიგო, რითაც მეტოქის 13-მატჩიანი მოგების სერია შეწყვიტა. ბრძოლამ „ღამის ბრძოლის“ ( Fight of the Night ) ჯილდო მიიღო.
7 სექტემბერს, UFC 242-ზე, პორიე დაუპირისპირდა დაუმარცხებელ ჩემპიონ ხაბიბ ნურმაგომედოვს, თუმცა მესამე რაუნდში  rear-naked-Choke-ით დამარცხდა.

2020
27 ივნისს, UFC on ESPN-ზე, პორიე დენ ჰუკერს დაუპირისპირდა. მან ერთსულოვანი გადაწყვეტილებით ბრძოლა მოიგო. პორიემ ამ ბრძოლით ასევე მოიპოვა  „ღამის ბრძოლის“ მეშვიდე ჯილდო. ბრძოლა წლის საუკეთესო დაპირისპირებებს შორის დასახელდა.
2021
24 იანვარს, UFC 257-ზე, პორიემ კონორ მაკგრეგორი ტექნიკური ნოკაუტით დაამარცხა მეორე რაუნდში და გახდა პირველი, ვინც მაკგრეგორი ნოკაუტით დაამარცხა MMA-ში.
10 ივლისს, UFC 264-ზე, მესამედ შეხვდა მაკგრეგორს და პირველ რაუნდში TKO-თი მოიგო მას შემდეგ, რაც მაკგრეგორმა ფეხის სერიოზული ტრავმა მიიღო..
11 დეკემბერს, UFC 269-ზე, ტიტულისთვის ჩარლზ ოლივეირასთან დამარცხდა მესამე რაუნდში.
2022
12 ნოემბერს, UFC 281-ზე, მაიკლ ჩენდლერს მესამე რაუნდში საბმიშენით სძლია.

2023
29 ივლისს, UFC 291-ზე, პორიეს გეიჯისთან რევანში ჰქონდა BMF ქამრისთვის, თუმცა მეორე რაუნდში დასტინ პორიე  head kick knockout-ით ნოკაუტით დამარცხდა.
2024
9 მარტს, UFC 299-ზე, პორიემ ბენუა დენი ნოკაუტით დაამარცხა მეორე რაუნდში და „ღამის ბრძოლის“ ჯილდო მიიღო.
1-ელ ივნისს, UFC 302-ზე, ისლამ მახაჩევთან ტიტულისთვის ბრძოლა მეხუთე რაუნდში D’Arce choke-ით წააგო. მიუხედავად ამისა, ბრძოლამ „ღამის ბრძოლის“ ბონუსი და $50,000 მოუტანა.
2025
19 ივლისს, UFC 318-ზე, პორიემ კარიერის ბოლო ბრძოლა ჩაატარა საკუთარ მშობლიურ ლუიზიანაში, სადაც მაქს ჰოლოვეისთან ტრილოგიის დასკვნითი ბრძოლა გამართა „BMF“ ქამრისთვის. ერთსულოვანი გადაწყვეტილებით დასტინ პორიე დამარცხდა და UFC-დან ოფიციალურად წავიდა.

სქოლიო

რესურსები ინტერნეტში
 ESPN

კატეგორია:დაბადებული 1989
კატეგორია:დაბადებული 19 იანვარი
კატეგორია:ამერიკელი სპორტსმენები
კატეგორია:ცოცხალი ადამიანები